CELEX: 32011R0572
Language: lv
Date: 2011-06-16 00:00:00
Title: Padomes Regula (ES) Nr. 572/2011 ( 2011. gada 16. jūnijs ), ar ko groza Regulu (ES) Nr. 204/2011 par ierobežojošiem pasākumiem saistībā ar situāciju Lībijā

17.6.2011   
            
            
               LV
            
            
               Eiropas Savienības Oficiālais Vēstnesis
            
            
               L 159/2
            
         PADOMES REGULA (ES) Nr. 572/2011
   (2011. gada 16. jūnijs),
   ar ko groza Regulu (ES) Nr. 204/2011 par ierobežojošiem pasākumiem saistībā ar situāciju Lībijā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 215. pantu,
   ņemot vērā Padomes Lēmumu 2011/137/KĀDP (2011. gada 28. februāris) par ierobežojošiem pasākumiem saistībā ar situāciju Lībijā (1),
   ņemot vērā Savienības Augstās pārstāves ārlietās un drošības politikas jautājumos un Eiropas Komisijas kopīgo priekšlikumu,
   tā kā:
   
               (1)
            
            
               Ar Lēmumu 2011/137/KĀDP, kurā grozījumi izdarīti ar Padomes Lēmumu 2011/332/KĀDP (2), paredz īpašu atkāpi attiecībā uz dažu vienību (ostu) aktīvu iesaldēšanu.
            
         
               (2)
            
            
               Ir lietderīgi nodrošināt humānās palīdzības darbību turpināšanu un materiālu un krājumu piegādi būtisku civiliedzīvotāju vajadzību apmierināšanai, kā arī operācijas, kas vajadzīgas cilvēku evakuācijai no Lībijas.
            
         
               (3)
            
            
               Šie pasākumi ir Līguma par Eiropas Savienības darbību darbības jomā, un tādēļ to īstenošanai ir nepieciešamas Savienības līmeņa regulatīvas darbības, īpaši lai nodrošinātu to, ka uzņēmēji visās dalībvalstīs tos piemēro vienādi.
            
         
               (4)
            
            
               Ņemot vērā situācijas nopietnību Lībijā un saskaņā ar Lēmumu 2011/137/KĀDP, Padomes Regulas (ES) 204/2011 (3) III pielikumā iekļautais personu un vienību saraksts, uz kurām attiecina ierobežojošos pasākumus, būtu jāpapildina ar jaunām vienībām.
            
         
               (5)
            
            
               Lai nodrošinātu šajā regulā paredzēto pasākumu efektivitāti, šai regulai būtu jāstājas spēkā tās publicēšanas dienā,
            
         IR PIEŅĒMUSI ŠO REGULU.
   1. pants
   Regulu (ES) Nr. 204/2011 groza šādi:
   
               1)
            
            
               regulas 8.a pantu aizstāj ar šādu:
               “8.a pants
               Atkāpjoties no 5. panta, IV pielikumā uzskaitītās dalībvalstu kompetentās iestādes var atļaut atbrīvot III pielikumā minētajām personām, vienībām vai struktūrām piederošus iesaldētos līdzekļus vai saimnieciskos resursus vai darīt konkrētus līdzekļus vai saimnieciskos resursus pieejamus III pielikumā minētajām personām, vienībām vai struktūrām ar tādiem nosacījumiem, kādus šīs kompetentās iestādes uzskata par atilbstīgiem, ja tās uzskata, ka tas ir vajadzīgs humānos nolūkos, piemēram, lai sniegtu humāno palīdzību vai atvieglotu tās sniegšanu, lai piegādātu materiālus un krājumus būtisku civiliedzīvotāju vajadzību apmierināšanai, tostarp pārtiku un lauksaimniecības izejvielas tās ražošanai, medikamentus un elektroenerģiju, vai cilvēku evakuācijai no Lībijas. Attiecīgā dalībvalsts informē pārējās dalībvalstis un Komisiju par atļaujām, kas piešķirtas saskaņā ar šo pantu, divās nedēļās pēc to piešķiršanas.”;
            
         
               2)
            
            
               regulā iekļauj šādu pantu:
               “10.a pants
               Atkāpjoties no 5. panta 2. punkta, dalībvalstu kompetentās iestādes, kas norādītas IV pielikumā iekļautajās tīmekļa vietnēs, var atļaut līdz 2011. gada 15. jūlijam noteiktus līdzekļus vai saimnieciskos resursus darīt pieejamus ostu iestādēm, kuras uzskaitītas III pielikumā, lai pildītu līgumus, kas noslēgti pirms 2011. gada 7. jūnija, izņemot līgumus, kas saistīti ar naftas, gāzes un naftas pārstrādes produktiem. Dalībvalsts informē pārējās dalībvalstis un Komisiju par atļaujām, kas piešķirtas saskaņā ar šo pantu, divās nedēļās pēc to piešķiršanas.”
            
         2. pants
   Šīs regulas pielikumā uzskaitītās vienības tiek pievienotas sarakstam, kas iekļauts Regulas (ES) Nr. 204/2011 III pielikumā.
   3. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 16. jūnijā
      
         
            Padomes vārdā –
         
            priekšsēdētājs
         
         MARTONYI J.
      
   
   
      (1)  OV L 58, 3.3.2011., 53. lpp.
   
      (2)  OV L 149, 8.6.2011., 10. lpp.
   
      (3)  OV L 58, 3.3.2011., 1. lpp.
   
      PIELIKUMS
      
         2. pantā minētās vienības
      
      
                   
               
               
                  Nosaukums
               
               
                  Identifikācijas informācija
               
               
                  Pamatojums
               
               
                  Datums, kad iekļauts sarakstā
               
            
                   
               
               
                  Tripoles (Tripoli) ostas iestāde
               
               
                  Ostas iestāde:
                  
                     Socialist Ports Company (attiecībā uz Tripoles ostas darbību)
                  Tālr.: +218 2143946
               
               
                  Kontrolē Qadhafi režīms
               
               
                  7.6.2011.
               
            
                   
               
               
                  Homsas (Al Khoms) ostas iestāde
               
               
                  Ostas iestāde:
                  
                     Socialist Ports Company (attiecībā uz Homsas ostas darbību)
                  Tālr.: +218 2143946
               
               
                  Kontrolē Qadhafi režīms
               
               
                  7.6.2011.
               
            
                   
               
               
                  Bregas (Brega) ostas iestāde
               
               
                   
               
               
                  Kontrolē Qadhafi režīms
               
               
                  7.6.2011.
               
            
                   
               
               
                  Rāslānūfas (Ras Lanuf) ostas iestāde
               
               
                  Ostas iestāde:
                  
                              
                                 Veba Oil Operations BV
                              
                           
                        
                              Adrese: PO Box 690
                              
                           
                        
                              
                                 Tripoli, Libya
                              
                           
                        
                              Tālr.: +218 213330081
                           
                        
               
                  Kontrolē Qadhafi režīms
               
               
                  7.6.2011.
               
            
                   
               
               
                  Zāvijas (Zawia) ostas iestāde
               
               
                   
               
               
                  Kontrolē Qadhafi režīms
               
               
                  7.6.2011.
               
            
                   
               
               
                  Zuvāras (Zuwara) ostas iestāde
               
               
                  Ostas iestāde:
                  
                              
                                 Port Authority of Zuara
                              
                           
                        
                              Adrese: PO Box 648
                              
                           
                        
                              
                                 Port Affairs and Marine Transport
                              
                           
                        
                              
                                 Tripoli
                              
                           
                        
                              
                                 Libya
                              
                           
                        
                              Tālr.: +218 2525305
                           
                        
               
                  Kontrolē Qadhafi režīms
               
               
                  7.6.2011.